CELEX: 32003R2307
Language: el
Date: 2003-12-29 00:00:00
Title: Κανονισμός (ΕΚ) αριθ. 2307/2003 της Επιτροπής, της 29ης Δεκεμβρίου 2003, για την τροποποίηση του κανονισμού (ΕΚ) αριθ. 2550/2001 όσον αφορά τις επιλέξιμες περιοχές για την πριμοδότηση ανά αίγα

Σημαντική ανακοίνωση νομικού περιεχομένου

|

32003R2307

Κανονισμός (ΕΚ) αριθ. 2307/2003 της Επιτροπής, της 29ης Δεκεμβρίου 2003, για την τροποποίηση του κανονισμού (ΕΚ) αριθ. 2550/2001 όσον αφορά τις επιλέξιμες περιοχές για την πριμοδότηση ανά αίγα  

Επίσημη Εφημερίδα αριθ. L 342 της 30/12/2003 σ. 0011 - 0012

Κανονισμός (ΕΚ) αριθ. 2307/2003 της Επιτροπήςτης 29ης Δεκεμβρίου 2003για την τροποποίηση του κανονισμού (ΕΚ) αριθ. 2550/2001 όσον αφορά τις επιλέξιμες περιοχές για την πριμοδότηση ανά αίγαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2529/2001 του Συμβουλίου, της 19ης Δεκεμβρίου 2001, για την κοινή οργάνωση της αγοράς στον τομέα του αιγείου και προβείου κρέατος(1), και ιδίως το άρθρο 4 παράγραφος 2,Εκτιμώντας τα ακόλουθα:(1) Οι επιλέξιμες περιοχές για την πριμοδότηση υπέρ παραγωγών αιγείου κρέατος παρατίθενται στο παράρτημα I του κανονισμού (ΕΚ) αριθ. 2550/2001 της Επιτροπής, της 21ης Δεκεμβρίου 2001, για τη θέσπιση λεπτομερών κανόνων για την εφαρμογή του κανονισμού (ΕΚ) αριθ. 2529/2001 του Συμβουλίου για την κοινή οργάνωση της αγοράς στον τομέα του αιγείου και προβείου κρέατος, όσον αφορά τα καθεστώτα πριμοδότησης και για την τροποποίηση του κανονισμού (ΕΚ) αριθ. 2419/2001(2) όπως τροποποιήθηκε από τον κανονισμό (ΕΚ) αριθ. 263/2002(3).(2) Νέα εξέταση έδειξε ότι ο κατάλογος γεωγραφικών περιοχών έπρεπε να επικαιροποιηθεί. Σε συνέχεια ανάλυσης του συστήματος παραγωγής αιγείου κρέατος στα υπερπόντια διαμερίσματα, οι γαλλικές αρχές διαπίστωσαν ότι εκεί πληρούνται τα κριτήρια τα προβλεπόμενα στο άρθρο 4 παράγραφος 2 του κανονισμού (ΕΚ) αριθ. 2529/2001.(3) Η επικαιροποίηση αυτή πραγματοποιήθηκε με την επιφύλαξη των εκ των υστέρων ελέγχων όσον αφορά τους όρους χορήγησης της ενίσχυσης που προβλέπονται στο άρθρο 4 παράγραφος 2 του κανονισμού (ΕΚ) αριθ. 2529/2001.(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αιγοπροβάτων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα I του κανονισμού (ΕΚ) αριθ. 2550/2001 αντικαθίσταται από το παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Εφαρμόζεται από την 1η Ιανουαρίου 2004.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 29 Δεκεμβρίου 2003.Για την ΕπιτροπήFranz FischlerΜέλος της Επιτροπής(1) ΕΕ L 341 της 22.12.2001, σ. 3.(2) ΕΕ L 341 της 22.12.2001, σ. 105.(3) ΕΕ L 95 της 12.4.2002, σ. 12.ΠΑΡΑΡΤΗΜΑ"ΠΑΡΑΡΤΗΜΑ IΠεριοχές επιλέξιμες για την πριμοδότηση ανά αίγα1. Γαλλία: η Κορσική, τα υπερπόντια διαμερίσματα και όλες οι ορεινές περιοχές, κατά την έννοια του άρθρου 18 του κανονισμού (ΕΚ) αριθ. 1257/1999, του Συμβουλίου(1), οι κείμενες εκτός της εν λόγω περιφέρειας.2. Ελλάδα: ολόκληρη η χώρα.3. Ιταλία: Λάτιο, Abruzzo, Molise, Καμπανία, Απουλία, Βασιλικάτα, Καλαβρία, Σικελία και Σαρδηνία και όλες οι ορεινές περιοχές κατά την έννοια του άρθρου 18 του κανονισμού (ΕΚ) αριθ. 1257/1999, οι κείμενες εκτός αυτών των περιφερειών.4. Ισπανία: οι ακόλουθες αυτόνομες περιφέρειες: Ανδαλουσία, Aραγκόν, Βαλεαρίδες Νήσοι, Καστίλλη λα Μάνχα, Καστίλλη-Λεόν, Καταλονία, Eστρεμαδούρα, Γαλικία (με εξαίρεση τις επαρχίες Κορούνια και Λούγκο), Mαδρίτη, Μουρκία, Λα Ριόχα, Κοινότητα Βαλέντσιας και Κανάριες Νήσοι και όλες οι ορεινές περιοχές κατά την έννοια του άρθρου 18 του κανονισμού (EΚ) αριθ. 1257/1999, οι κείμενες εκτός αυτών των περιφερειών.5. Πορτογαλία: ολόκληρη η χώρα, με εξαίρεση τις Αζόρες.6. Αυστρία: όλες οι ορεινές περιοχές κατά την έννοια του άρθρου 18 του κανονισμού (EΚ) αριθ. 1257/1999.7. Γερμανία: όλες οι ορεινές περιοχές κατά την έννοια του άρθρου 18 του κανονισμού (EΚ) αριθ. 1257/1999.(1) ΕΕ L 160 της 26.6.1999, σ. 80."